Gregor Rasva

Gregor Rasva (sündinud 15. augustil 2005) on Eesti triatleet. 

Gregor Rasva on õppinud Kiili gümnaasiumis ja lõpetanud 2024. aastal Audentese Spordigümnaasiumi. 

Ta on mitmekordne Eesti ja Baltikumi meister nii triatlonis, jooksus kui ka avaveeujumises. 

2022. ja 2023. aastal pälvis ta Eesti parima noortriatleedi auhinna.

 Saavutused 

+Juunioride maailmameistrivõistlusedAastaVõistluse toimumiskohtKoht2024Torremolinos92023Hamburg17
+Juunioride Euroopa meistrivõistlusedAastaVõistluse toimumiskohtKoht2024Balikesir312023Balikesir22
+Noorte Euroopa meistrivõistlusedAastaVõistluse toimumiskohtKoht2022Zagreb92021Alanya17
+Euroopa juunioride karikasarja etapidAastaVõistluse toimumiskohtKoht2024Zagreb12024Riia12024Salini22023Dublin12023Chisinau12023Panevezys22023Holten32022Panevezys3
+SegateatetriatlonAastaVõistlusKoht2024Euroopa juunioride karikasarja etapp Salini32024Euroopa juunioride meistrivõistlused Balikesir92023Euroopa juunioride karikasarja etapp Chisinau12023Euroopa juunioride meistrivõistlused Balikesir92023Euroopa juunioride karikasarja etapp Panevezys12022Euroopa noorte meistrivõistlused La Baule12

 Sportlastee 
Gregor Rasva alustas ujumistreeninguid viieaastaselt spordiklubis Audentes. Sama klubi esindab ta ka siiani triatlonis. Ujumises on ta saavutanud Eesti meistrivõistluste poodiumikohti nii avavees kui ka basseinis. Triatloni hakkas ta treenima 2020. aastal, olles varem vaid mõnest üksikust triatloni võistlusest osa võtnud. Tema treeneriks sai Marko Albert ning ta hakkas treenima Tr1hardsi treeninggrupiga. 

2021. aastal sai Gregor võimaluse esindada Eestit 2021. aastal juunioride Euroopa meistrivõistlustel. Seal sai ta oma esimese välisvõitluse kogemuse ning saavutas 56. koha. Samal aastal tuli ta noorte Euroopa meistrivõistlustel 17. kohale, mis oli Eestis esmakordne. 2022. aastal saavutas ta noorte Euroopa meistrivõistlustel triatlonis 9. koha ning jõudis Euroopa juunioride karikasarja etapil esimest korda poodiumile. 

2023. aastal osales ta esimest korda juunioride maailmameistrivõistlustel Hamburgis, kus sai 17. koha. Samal aastal võitis Rasva ka kaks juunioride Euroopa karikasarja etappi ning saavutas 2. koha Euroopa juunioride edetabelis. 

2024. aastal ei õnnestunud tal hooaja esimene pool, kuid teisel poolel võitis kaks Euroopa juunioride karikasarja etappi. Noorteklassides võistlemisele pani ta punkti juunioride maailmameistrivõistluste 9. kohaga.

 Viited 

Välislingid
 https://sportland.ee/magazine/noor-triatleet-gregor-rasva-mind-kannustab-mu-enda-soov-ja-tahe/
 https://sport.err.ee/1608768283/triatlonilootus-rasva-noorte-em-i-uheksas-koht-on-paris-hea-tulemus
 https://www.ohtuleht.ee/sport/1117460/eesti-triatloni-tulevikulootus-purgib-olumpiale-ja-kavandab-haridustee-jatkamist-inglismaal
 https://sport.err.ee/1609497088/gregor-rasva-sai-triatloni-juunioride-mm-il-uheksanda-koha
 https://www.youtube.com/watch?v=zB0OsXDV_ts

Kategooria:Eesti triatleedid
Kategooria:Sündinud 2005